Яшчэ адзін важны момант: дарослыя павінны жыць інтарэсамі дзіцяці. Кожнаму малому вельмі важна, што мама, напрыклад, паслухала тую музыку, якую ён любіць. Не проста адмахнулася, маўляў, што за музыка такая, а з цікавасцю паслухала. Увогуле, дзеці павінны адчуваць, што ўсё робіцца менавіта для іх. Гэты момант і з’яўляецца той залатой сярэдзінай, якую трэба старацца фарміраваць. І тады ёсць шанс, што дзіця не будзе, нібы альпініст, шукаць, за што зачапіцца, каму даверыць свае перажыванні.